Juozapas Girdzijauskas

Juozapas Girdzijauskas (1935 m. liepos 10 d. Kalupiuose, Šimkaičių valsčius, Raseinių apskritis – 2014 m. gruodžio 31 d. Vilniuje) – Lietuvos literatūros tyrinėtojas, habilituotas humanitarinių mokslų daktaras.

 Biografija 
Mokėsi Paupio pradžios mokykloje, Vadžgirio progimnazijoje, Viduklės vidurinėje, 1953 m. baigė Vilniaus 1-ąją vidurinę mokyklą. Lankė J. Tallat-Kelpšos muzikos technikumą. 1953–1958 m. Vilniaus universiteto (VU) Istorijos ir filologijos fakultete studijavo lietuvių kalbą ir literatūrą. 1958–1960 m. dirbo vertėju Šalčininkų rajono laikraščio redakcijoje, vakarais mokytojavo Šalčininkų darbo jaunimo vidurinėje mokykloje. 1960–1963 m. VU Lietuvių literatūros katedros aspirantas (mokslinio darbo vadovas prof. Jurgis Lebedys). 1963–1965 m. dirbo „Mažosios lietuviškosios tarybinės enciklopedijos“ redakcijoje.

1965–1992 m. VU Lietuvių literatūros katedros dėstytojas. 1966 m. apgynė filologijos mokslų kandidato disertaciją.http://www.mokslas.mii.lt/mokslas/SRITYS/duom00.php?pav=G&sritis=H  1983 m. filologijos mokslų daktaras, nuo 1985 m. profesorius. 1992–1999 m. VU Literatūros teorijos katedros vedėjas, 2001–2002 m. Literatūros istorijos ir teorijos katedros profesorius. 1992–2000 m. Lietuvių literatūros ir tautosakos instituto vyr. mokslo darbuotojas. 1997–1998 m. Mokslo ir enciklopedijų leidybos instituto vyr. redaktorius. 2002 m. išėjo į pensiją.

1969–1975 m. tęstinio leidinio „Lietuvos TSR aukštųjų mokyklų mokslo darbai. Literatūra“, nuo 1989 m. Simono Stanevičiaus bendrijos metraščio „Aitvarai“ atsakingasis redaktorius. Visuotinės lietuvių enciklopedijos straipsnių autorius. Nuo 1988 m. Lietuvos rašytojų sąjungos narys. Žemaičių kultūros draugijos narys. Palaidotas Paupio kapinėse.Profesoriaus Juozo Girdzijausko 70 metų jubiliejų pasitinkanthttp://www.rasytojai.lt/archyvas/writersa784.html?sritis=rasytojai&id=93&jaunieji=0Netekome profesoriaus habil. dr. Juozapo Girdzijausko, 2014-12-31 

 Mokslinė veikla 
Vienas žymiausių Lietuvoje eilėtyros specialistų. Parašė ir mokslinėje spaudoje paskelbė straipsnių iš lietuvių literatūros istorijos (daugiausiai XIX a.), eilėdaros, literatūros teorijos, estetikos, recenzavo literatūrologines bei grožines knygas. Išleido studijų, mokiniams skirtų knygų, terminų žodyną.

Parengė Jurgio Lebedžio darbų (Lituanistikos baruose, 2 kn., 1972 m.), paskaitų (Senoji lietuvių literatūra, 1977 m.), straipsnių apie jį (Profesorius Jurgis Lebedys, 1983 m.) knygas, Valerijono Ažukalnio (Raštai lietuviški, 1968 m.), Kristijono Milkaus (Pilkainis, su Liucija Citavičiūte, 1990 m.), Henriko Radausko poezijos (Pasauliu netikiu, o Pasaka tikiu, su Ž. Piličiausku, 1993 m.) rinkinius.

 Bibliografija 
 Lietuvių eilėdara: silabinės-toninės sistemos susiformavimas. – Vilnius: Vaga, 1966. – 280 p.
 Lietuvių eilėdara: mokymo priemonė. – Vilnius, 1967. – 52 p.: iliustr.
 Raštai lietuviški / Valerijonas Ažukalnis. – Vilnius: Vaga, 1968. – 365 p.
 Senoji lietuvių literatūra / Jurgis Lebedys. – Vilnius: Mokslas, 1977. – 362 p.
 Lietuvių eilėdara: XX amžius. – Vilnius: Mokslas, 1979. – 367 p.: lent.
 Eilėdara: metodinės rekomendacijos. – Vilnius, 1980. – 66 p.
 Literatūros teorijos apybraiža (su kitais). – Vilnius: Vaga, 1982. – 393 p.
 Profesorius Jurgis Lebedys: straipsnių rinkinys. – Vilnius: Mokslas, 1983. – 229 p.: iliustr.
 Lietuvių poetikos pradmenys. – Vilnius: Vaga, 1985. – 419 p.
 Literatūros terminų žodynas: eilėdara. – Vilnius: Baltos lankos, 1998. – 61 p. – ISBN 9986-403-84-7
 Lietuvių literatūros istorija: XIX amžius. – Vilnius: LLTI, 2001. – 901 p.: iliustr. – ISBN 9986-513-69-3
 Kražiai amžių sandūroje / Juozas Girdzijauskas, Aistė Virbickaitė. – Vilnius: VDA leidykla, 2005. – 139 p.: iliustr.
 Lietuvių literatūros vagoje: straipsnių rinkinys. – Vilnius: LLTI, 2006. – 933 p. – ISBN 9955-698-15-2
 Ir rados stebuklas / Jonas Biliūnas. – Vilnius: LRS leidykla, 2007. – 302 p.: portr. – ISBN 978-9986-39-488-4
 Raštai: fotografuotinis leidimas / Simonas Stanevičius; sud. Jurgis Lebedys, Juozas Girdzijauskas. – Vilnius: Lietuvių literatūros ir tautosakos institutas, 2010. – 2 kn. – ISBN 978-9955-698-84-5

 Įvertinimas 
 1985 m. žurnalo „Pergalė“ premija, už straipsnį apie A. Strazdą
 1989 m. laikraščio „Literatūra ir menas“ premija, už straipsnį apie B. Brazdžionį
 1998 m. Lenkijos ordino „Už nuopelnus Lenkijos Respublikai“ Riterio kryžius
 2002 m. DLK Gedimino 4 laipsnio ordinas http://www3.lrs.lt/pls/inter3/dokpaieska.showdoc_l?p_id=160474
 2005 m. Lietuvos mokslo premija

 Šaltiniai 

Kategorija:Lietuvos mokslo premijos laureatai
Kategorija:Lietuvos literatūrologai
Kategorija:Lietuvos enciklopedininkai
Kategorija:Vilniaus universiteto dėstytojai